**Boligtilskudd til tilpasning**

**Beskrivelse**

Har du behov for spesialtilpasning av boligen din, kan du søke om tilskudd for å dekke kostnadene enten helt eller delvis. Tilskudd gis til spesialtilpasning av den boligen du har eller hvis du skal bygge /kjøpe bolig.

Du kan søke om midler til enkle tiltak, (som å fjerne terskler) eller du kan søke til større ombygginger.

Det er også mulig å søke Husbanken om tilskudd til prosjektering og utredning i forkant.

**Målgruppe**

Personer med nedsatt funksjonsevne eller bevegelsesvansker.

**Kriterier/vilkår**

Det blir gjort en vurdering av dine spesielle behov for tilpasning og av husstandens samlede økonomi etter at tilpasnings tiltak er gjennomført.

Det forutsettes at husstanden har avklart finansiering før kjøp/tilpasning iverksettes.

**Praktiske opplysninger**

Selvbetjening: Søknaden kan fylles ut elektronisk <http://www.lillehammer.kommune.no/skjema-a-a.186710.no.html>

eller du kan få søknadskjema ved å henvende deg til Servicetorget.

Søknaden sendes Lillehammer kommune, Postboks 986, 2626 Lillehammer eller leveres på Servicetorget.

Søknaden behandles fortløpende etter at dokumenterte vedlegg punkt 8 i søknaden er levert.

Det må legges ved rapport fra ergoterapitjenesten i kommunen.

Søker må selv ta kontakt med Lillehammer rehabiliteringssenter tlf. 61 27 59 50 i kommunen for å gjøre en avtale.

**Forskrift og retningslinjer finner du på Husbankens link under**

<http://www.husbanken.no/tilskudd/tilskudd-tilskudd-til-enkeltpersoner/tilskudd-tilpasning/>

eller du kan henvende deg til Tildelingsenheten.

**Du kan også søke om tilskudd til prosjektering og utredning fra HUSBANKEN**

**Dersom du har behov for spesialtilpasning av boligen din, kan du søke om tilskudd til profesjonell prosjekteringshjelp.**

Tilskudd til prosjektering kan dekke utgifter inntil kr 12.000,-.

Det kan også gis tilskudd til utredning i forkant av prosjektering på inntil kr 12.000,-. I spesielle tilfeller kan det gis høyere tilskudd.

**Hvem kan få tilskudd til utredning og prosjektering?**

Tilskuddet gis til funksjonshemmede og andre som har behov for tilrettelegging av boligen.

**Prosjekteringstilskudd** skal gå til dekning av kostnader til faglig bistand til prosjektering, dvs til arkitekthonorar eller lignende. Prosjektering skal utføres av fagkyndig(e), etter søkers valg, men prosjektering av boligen og evt utredning i forkant må skje i forståelse med ergoterapeut/boligkonsulent i kommunen der du bor.

**Utredningstilskudd** er til enkle undersøkelser av bolig, uteområder, beskrivelser av teknisk tilstand på boligen, arealbehov, muligheter og begrensninger og økonomisk overslag. Utredningen skal utføres av fagkyndig(e).

Søknadskjema finner du på Husbanken.no

<http://www.husbanken.no/tilskudd/tilskudd-tilskudd-til-enkeltpersoner/tilskudd-prosjektering/>

eller du kan henvende deg til Servicetorget.

Søknaden skal leveres Lillehammer rehabiliteringssenter for underskrift.

Adresse Storgata 9, 2609 Lillehammer.

Lillehammer kommune sender søknaden til behandling til:

Husbanken, Postboks 1404, 8002 Bodø.

23.04.14